ddrg/super_eurlex huggingface dataset:
(4)

Ak členský štát dospeje k záveru, že výrub náchylných drevín v pásme do 500 m okolo drevín zamorených háďatkom borovicovým by bol neprimeraný situácii, napríklad vtedy, keď zamorená zóna zahŕňa oblasti chránené v súlade so smernicou Rady 92/43/EHS z 21. mája 1992 o ochrane prirodzených biotopov a voľne žijúcich živočíchov a rastlín (3) a so smernicou Európskeho parlamentu a Rady 2009/147/ES z 30. novembra 2009 o ochrane voľne žijúceho vtáctva (4), mali by byť k dispozícii alternatívy riadenia rizík zahŕňajúce možnosť redukovaného výrubu náchylných drevín. V tom prípade by sa mali zabezpečiť alternatívne záruky na udržanie rovnakej úrovne zmiernenia rizika rozšírenia háďatka borovicového.
(5)

Priame vystavenie hospodárskej súťaži by sa malo posudzovať na základe rôznych ukazovateľov, z ktorých žiaden nie je nevyhnutne sám osebe rozhodujúci. Pokiaľ ide o trhy, ktorých sa toto rozhodnutie týka, kumulovaný trhový podiel hlavných aktérov na danom trhu predstavuje jedno z kritérií, ktoré by sa mali zohľadniť. Ďalším kritériom je miera koncentrácie na uvedených trhoch. S ohľadom na situáciu na príslušných trhoch by sa mali zohľadniť i ďalšie kritériá, napríklad fungovanie vyrovnávacieho trhu, cenová súťaž a miera zmeny dodávateľa zo strany odberateľa.
(5)

Rok 2013 by mal byť vyhlásený za Európsky rok občanov. Európsky rok občanov by bol vhodnou príležitosťou na zvýšenie informovanosti širokej verejnosti o právach a povinnostiach spojených s občianstvom Únie. Európsky rok občanov by mal mať za cieľ aj zvýšenie informovanosti občanov o ich právach vyplývajúcich z občianstva Únie v prípadoch, keď uplatňujú svoje právo na slobodný pohyb a pobyt v inom členskom štáte, napríklad ako študenti, pracovníci, uchádzači o prácu, dobrovoľníci, spotrebitelia, podnikatelia, mládež alebo dôchodcovia. V tomto kontexte by sa zvyšovanie informovanosti malo uskutočňovať na geografickom, demografickom a sociálnom základe a malo by sa zameriavať aj na odstraňovanie zostávajúcich prekážok, ktoré bránia uplatňovaniu práv vyplývajúcich z občianstva Únie. Mala by sa pritom sprostredkovať myšlienka, že aj samotní občania Únie zohrávajú zásadnú úlohu pri posilňovaní týchto práv, a to prostredníctvom ich zapojenia sa do činností občianskej spoločnosti a prostredníctvom účasti na demokratickom živote.
(3)

Vzhľadom na to, že HFR je naďalej potrebný ako nenahraditeľná infraštruktúra pre výskum Spoločenstva v oblasti zvyšovania bezpečnosti jadrových reaktorov, ochrany zdravia vrátane vývoja lekárskych izotopov na zodpovedanie otázok z oblasti lekárskeho výskumu, jadrovej syntézy, základného výskumu, odbornej prípravy i nakladania s odpadom vrátane možnosti študovať bezpečnosť správania sa jadrových palív pre reaktorové systémy s významom pre Európu, malo by sa v jeho prevádzke pokračovať na základe tohto dodatkového výskumného programu do konca roku 2015.
(9)

Valné zhromaždenie OSN prijalo 12. januára 2010 s podporou všetkých členských štátov Európskej únie rezolúciu č. 64/48 s názvom „Zmluva o obchode so zbraňami“, v ktorej zvolalo na štyri súvislé týždne v roku 2012 konferenciu OSN o zmluve o obchode so zbraňami so zámerom vypracovať právne záväzný nástroj založený na čo najprísnejších spoločných medzinárodných normách pre presun konvenčných zbraní.
—

ISU zorganizuje v spolupráci s kľúčovými aktérmi, ako je ICBL, globálnu konferenciu na vysokej úrovni o pomoci obetiam pozemných mín a iných výbušných pozostatkov vojen s cieľom budovať na skúsenostiach s pomáhaním obetiam v kontexte dohovoru v záujme využitia potenciálnej synergie/efektívnosti v súvislosti s vykonávaním medzinárodných nástrojov [napr. Dohovor o kazetovej munícii (CCM – Convention on Cluster Munitions), Protokol V k Dohovoru o zákaze alebo obmedzení použitia určitých konvenčných zbraní, ktoré môžu byť považované za spôsobujúce nadmerné utrpenie alebo mať nerozlišujúce účinky (CCW) a Dohovor o právach osôb so zdravotnými postihnutím (CRPD – Conventions on the Rights of Persons with Disabilities)], ktoré sa venujú rovnakej téme a rovnakým dotknutým štátom.
(4)

Opatrenia by sa mali stanoviť aj v prípade rastlín určených na pestovanie, okrem semien, ktoré môžu rásť iba vo vode alebo na pôdach, ktoré sú sústavne nasiaknuté vodou, a to pokiaľ ide o ich uvádzanie do Únie alebo pohyb v rámci jej územia.
(7)

V súlade so správou CEPT č. 39 by bola vhodná koncepcia masiek na okrajoch frekvenčného bloku (block edge masks – BEM), ktoré sú technickými parametrami vzťahujúcimi sa na celý blok spektra určitého používateľa bez ohľadu na počet kanálov obsadených technológiou podľa voľby používateľa. Tieto masky majú byť súčasťou podmienok týkajúcich sa schvaľovania využívania frekvenčného spektra. Zahŕňajú jednak vysielanie v rámci bloku frekvenčného spektra (t. j. vysielací výkon vnútri bloku), ako aj vysielanie mimo rámca bloku (t. j. vysielací výkon mimo bloku). Sú to regulačné požiadavky zamerané na zvládanie rizika škodlivého rádiového rušenia medzi susediacimi sieťami a uplatňujú sa bez toho, aby boli dotknuté hraničné hodnoty stanovené v normách týkajúcich sa zariadení podľa smernice Európskeho parlamentu a Rady 1999/5/ES z 9. marca 1999 o rádiovom zariadení a koncových telekomunikačných zariadeniach a o vzájomnom uznávaní ich zhody (5) (smernica RaKTZ).
(11)

Na účel svojej obhajoby by príslušný členský štát mal byť náležite informovaný o začiatku aj o výsledkoch vyšetrovania uskutočňovaného Komisiou. Výsledky vyšetrovania by sa mali oznámiť prostredníctvom správy Komisie, ktorá sa predkladá Európskemu parlamentu a Rade a ktorá sa zverejňuje. Komisia (Eurostat) by mala náležite informovať Výbor pre Európsky štatistický systém a Európske poradné grémium pre riadenie v oblasti štatistiky.
(12)

Prípustný počet chýb by sa mal vypočítať ako rozdiel medzi vzdialenosťami k cieľovej hodnote špecifických emisií vyjadrený ako priemerné emisie odpočítané od vypočítaných cieľových hodnôt špecifických emisií vrátane tých registrácií, ktoré nemožno overiť výrobcami, ako aj bez uvedených registrácií. Bez ohľadu na to, či je rozdiel kladný alebo záporný, prípustný počet chýb by mal vždy zmenšiť vzdialenosť k cieľovej hodnote výrobcu.
a)

tvorí jednorazová suma: i) vo výške 8,5 EUR za test predstavujúca náhradu za všetky náklady vzniknuté pri vykonávaní rýchlych testov, aby boli splnené požiadavky uvedené v článku 12 ods. 2 a v kapitole A časti I prílohy III k nariadeniu (ES) č. 999/2001, alebo na použitie na potvrdzujúce testy v súlade s kapitolou C prílohy X k tomu istému nariadeniu; ii) vo výške 15 EUR za test predstavujúca náhradu za všetky náklady vzniknuté pri vykonávaní rýchlych testov, aby boli splnené požiadavky uvedené v článku 12 ods. 2, v kapitole A časti II bodoch 1 až 5 prílohy III a v prílohe VII k nariadeniu (ES) č. 999/2001; iii) vo výške 4 EUR za test predstavujúca náhradu za všetky náklady vzniknuté pri vykonávaní genotypizačných testov; iv) vo výške 120 EUR za test predstavujúca náhradu za všetky náklady vzniknuté pri vykonávaní primárnych molekulárnych diskriminačných testov podľa kapitoly C bodu 3 ods. 2 písm. c) bodu i) prílohy X k nariadeniu (ES) č. 999/2001, a v) vo výške 25 EUR za test predstavujúca náhradu za všetky náklady vzniknuté pri vykonávaní potvrdzujúcich testov iných ako rýchlych testov podľa kapitoly C prílohy X k nariadeniu (ES) č. 999/2001;
(6)

V záujme právnej istoty by sa mal stanoviť dátum, od ktorého by sa biocídne výrobky typu 18 obsahujúce bifentrín mali prestať uvádzať na trh, a to s prihliadnutím na neprijateľné účinky týchto výrobkov, ako aj oprávnené očakávania výrobcov týchto výrobkov.
(8)

Z analýzy hospodárskych údajov v roku 2011, z ktorých vychádza rozhodnutie 2011/503/EÚ, vyplynulo, že Španielsko skutočne čelilo vážnemu narušeniu svojho trhu práce, na ktorom sa zaznamenala výrazne najvyššia miera nezamestnanosti v EÚ (z mesačných údajov Eurostatu o nezamestnanosti z júna 2011 vyplýva, že ide o 21,0 % v porovnaní s 9,4 % priemerom v EÚ a 9,9 % v eurozóne), osobitne vysoká nezamestnanosť mladých ľudí (45,7 % v júni 2011) a pomalé oživovanie hospodárstva (podľa údajov Eurostatu predstavoval rast HDP v prvom štvrťroku 2011 oproti predchádzajúcemu štvrťroku iba 0,3 % v porovnaní s 0,8 % pre EÚ a eurozónu), ktoré navyše spomaľuje nestabilná medzinárodná finančná situácia, v dôsledku ktorej Španielsko musí robiť ďalšie škrty v rozpočte zamerané na fiškálnu konsolidáciu, čo by mohlo mať ďalšie krátkodobé negatívne účinky na jeho možnosti hospodárskeho rastu. Vplyv poklesu zamestnanosti mal všeobecný charakter a postihol všetky regióny a všetky odvetvia výroby. Údaje z prieskumu pracovnej sily za obdobie od roku 2008 do roku 2010 takisto poukázali na všeobecný pokles úrovne zamestnanosti o 9 %, v stavebnom odvetví dokonca o 33 %, ktorý postihol všetky regióny a pohyboval sa v rozmedzí od 6 % v Baskicku do 13 % v autonómnom spoločenstve Valencia.
(5)

V prípade neexistencie takýchto odchyľujúcich sa opatrení by určenie miesta dodania pre údržbu, opravu a výber mýtneho záviselo v prvom rade od presného stanovenia územnej hranice nad riekou Dunaj, čo by bolo pre zapojené zdaniteľné osoby v praxi veľmi ťažké. Po druhé, pokiaľ ide o vyberanie mýtneho, na mýtne vyberané za jednosmernú cestu cez hraničný most by sa musela vzťahovať bulharská aj rumunská DPH. Účelom odchyľujúcich sa opatrení je preto zjednodušiť výber uplatniteľnej DPH.
(1)

Rozhodnutím Komisie 2006/923/ES (2) bol schválený finančný príspevok Únie na program opatrení, ktoré zaviedlo Portugalsko s cieľom kontrolovať v období rokov 2006 a 2007 rozšírenie Bursaphelenchus xylophilus (Steiner et Buhrer) Nickle et al. (háďatko borovicové) do iných členských štátov. Opatrenia spočívali vo vytvorení bariérovej oblasti, tzv. vyrúbaného pásma (ďalej len „odlesňované pásmo“) bez náchylných drevín, ktoré sú hostiteľmi vektora (prenášača) háďatka borovicového.
(27)

Vzhľadom na túto skutočnosť by sa mala úroveň oprávnených výdavkov v žiadosti týkajúcej sa opatrení v kontinentálnom Portugalsku, s výnimkou pôvodne zamorenej oblasti Setubal, znížiť, pokiaľ ide o náklady na rúbanie ihličnatých stromov a náklady na laboratórne testy, ktoré vykonáva orgán pre štátnu správu lesov. Vzhľadom na to, že už v roku 2011 nebol riadne vykonaný výrub stromov ani intenzita testovania, malo by sa v roku 2012 uplatňovať zníženie, ktoré bude vyššie než miera nesplnenia. Preto by sa malo uplatniť zníženie o 25 % na výdavky na výrub stromov a výdavky na testovanie by nemali byť oprávnené.
(8)

Určeným referenčným laboratóriám Európskej únie by sa preto mala poskytnúť finančná pomoc Únie s cieľom spolufinancovať ich činnosti spojené s výkonom funkcií a povinností stanovených v článku 32 nariadenia (ES) č. 882/2004. Finančná pomoc Únie by sa mala poskytnúť vo výške 100 % oprávnených nákladov, ako je to stanovené vo vykonávacom nariadení Komisie (EÚ) č. 926/2011.
(6)

Vzhľadom na nestálosť hospodárstiev nových krajín pôsobenia EBOR a na sociálne nerovnosti, ktoré boli jednou zo základných príčin nepokojov Arabskej jari, by zástupcovia Únie v riadiacich orgánoch EBOR mali nabádať EBOR, aby rozšírila svoju pozornosť aj o vývoj v súkromnom sektore s cieľom podporiť tiež svojím financovaním dosiahnutie sociálne a environmentálne udržateľných spoločností, ako sa uvádza v príslušných miléniových rozvojových cieľoch a v súlade s článkom 3 ods. 5 a článkom 21 Zmluvy o Európskej únii. Zástupcovia Únie v riadiacich orgánoch EBOR by mali predovšetkým nabádať k tomu, aby EBOR podporovala transformáciu na energeticky účinné, sociálne inkluzívne otvorené trhové hospodárstva, pričom by sa mal zároveň zohľadňovať sociálny kontext, chudoba, občianske a ľudské práva.
1.

Skupina A ľahké motocykle (vzor 1) sa vzťahuje na motocykle s výkonom do 25 kW a pomerom výkon/hmotnosť do 0,16 kW/kg, čo sa mierne odlišuje od novej skupiny A2 (motocykle s výkonom do 35 kW a pomerom výkon/hmotnosť do 0,2 kW/kg). Minimálny vek osoby oprávnenej na získanie preukazu skupiny A ľahké motocykle je momentálne 18 rokov; podľa smernice 2006/126/ES je minimálny vek na získanie skupiny A2 18 rokov pri priamom prístupe. Minimálny vek osoby na získanie preukazu skupiny A motocykle (vzor 1) je teraz 21 rokov. Ak má osoba dva roky vodičskej praxe na vozidlách skupiny A ľahké motocykle, má takisto automaticky právo viesť motocykle skupiny A. Podľa smernice 2006/126/ES je minimálny vek na získanie skupiny A 24 rokov pri priamom prístupe alebo 20 rokov v prípade dvojročnej praxe na vozidlách skupiny A2. Od 1. mája 2004 sú na zadnej strane vzoru 2 vodičského preukazu doplnené nové členské štáty EÚ.
(6)

Na druhej strane je aktualizácia zoznamu lokalít európskeho významu v stredomorskom biogeografickom regióne potrebná na zohľadnenie všetkých zmien informácií o lokalitách, ktoré členské štáty predložili po prijatí pôvodného zoznamu a prvých piatich aktualizovaných zoznamov Únie. Z tohto hľadiska aktualizovaný zoznam lokalít európskeho významu v stredomorskom biogeografickom regióne predstavuje konsolidovanú verziu zoznamu lokalít európskeho významu v stredomorskom biogeografickom regióne. Malo by sa však zdôrazniť, že v prípade každej lokality uvedenej v tomto rozhodnutí by sa povinnosti vyplývajúce z článku 4 ods. 4 a článku 6 ods. 1 smernice 92/43/EHS mali uplatňovať čo možno najskôr a najneskôr do šiestich rokov od prijatia zoznamu lokalít európskeho významu, v ktorom bola lokalita uvedená po prvýkrát.
(6)

Na druhej strane je aktualizácia zoznamu lokalít európskeho významu v stepnom biogeografickom regióne potrebná na zohľadnenie všetkých zmien informácií o lokalitách, ktoré Rumunsko predložilo po prijatí pôvodného zoznamu a prvého zoznamu Únie. Z tohto hľadiska tento aktualizovaný zoznam lokalít európskeho významu v stepnom biogeografickom regióne predstavuje konsolidovanú verziu zoznamu lokalít európskeho významu v stepnom biogeografickom regióne. Malo by sa však zdôrazniť, že v prípade každej lokality uvedenej v tomto rozhodnutí by sa povinnosti vyplývajúce z článku 4 ods. 4 a článku 6 ods. 1 smernice 92/43/EHS mali uplatňovať čo možno najskôr, najneskôr však do šiestich rokov od prijatia zoznamu lokalít európskeho významu, do ktorého bola lokalita prvýkrát zaradená.
(6)

Na druhej strane je aktualizácia zoznamu lokalít európskeho významu v panónskom biogeografickom regióne potrebná na zohľadnenie všetkých zmien informácií o lokalitách, ktoré členské štáty predložili po prijatí pôvodného zoznamu a prvých troch aktualizovaných zoznamov Únie. Z tohto hľadiska tento aktualizovaný zoznam lokalít európskeho významu v panónskom biogeografickom regióne predstavuje konsolidovanú verziu zoznamu lokalít európskeho významu v panónskom biogeografickom regióne. Malo by sa však zdôrazniť, že v prípade každej lokality uvedenej v tomto rozhodnutí by sa povinnosti vyplývajúce z článku 4 ods. 4 a článku 6 ods. 1 smernice 92/43/EHS mali uplatňovať čo možno najskôr a najneskôr do šiestich rokov od prijatia zoznamu lokalít európskeho významu, v ktorom bola lokalita uvedená po prvýkrát.
(6)

Na druhej strane je aktualizácia zoznamu lokalít európskeho významu v kontinentálnom biogeografickom regióne potrebná na zohľadnenie všetkých zmien informácií o lokalitách, ktoré členské štáty predložili po prijatí pôvodného zoznamu a prvých piatich aktualizovaných zoznamov Únie. Z tohto hľadiska tento aktualizovaný zoznam lokalít európskeho významu v kontinentálnom biogeografickom regióne predstavuje konsolidovanú verziu zoznamu lokalít európskeho významu v kontinentálnom biogeografickom regióne. Malo by sa však zdôrazniť, že v prípade každej lokality uvedenej v tomto rozhodnutí by sa povinnosti vyplývajúce z článku 4 ods. 4 a článku 6 ods. 1 smernice 92/43/EHS mali uplatňovať čo možno najskôr, najneskôr však do šiestich rokov od prijatia zoznamu lokalít európskeho významu, do ktorého bola lokalita prvýkrát zaradená.
(6)

Na druhej strane je aktualizácia zoznamu lokalít európskeho významu v makaronézskom biogeografickom regióne potrebná na zohľadnenie všetkých zmien informácií o lokalitách, ktoré členské štáty predložili po prijatí pôvodného zoznamu a prvých dvoch aktualizovaných zoznamov Únie. Z tohto hľadiska tento aktualizovaný zoznam lokalít európskeho významu v makaronézskom biogeografickom regióne predstavuje konsolidovanú verziu zoznamu lokalít európskeho významu v makaronézskom biogeografickom regióne. Malo by sa však zdôrazniť, že v prípade každej lokality uvedenej v tomto rozhodnutí by sa povinnosti vyplývajúce z článku 4 ods. 4 a článku 6 ods. 1 smernice 92/43/EHS mali uplatňovať čo možno najskôr, najneskôr však do šiestich rokov od prijatia zoznamu lokalít európskeho významu, do ktorého bola lokalita zaradená prvýkrát.
(6)

Na druhej strane je aktualizácia zoznamu lokalít európskeho významu v čiernomorskom biogeografickom regióne potrebná na zohľadnenie všetkých zmien informácií o lokalitách, ktoré členské štáty predložili po prijatí pôvodného zoznamu Únie. Z tohto hľadiska tento aktualizovaný zoznam lokalít európskeho významu v čiernomorskom biogeografickom regióne predstavuje konsolidovanú verziu zoznamu lokalít európskeho významu v čiernomorskom biogeografickom regióne. Malo by sa však zdôrazniť, že v prípade každej lokality uvedenej v tomto rozhodnutí by sa povinnosti vyplývajúce z článku 4 ods. 4 a článku 6 ods. 1 smernice 92/43/EHS mali uplatňovať čo možno najskôr a najneskôr do šiestich rokov od prijatia zoznamu lokalít európskeho významu, v ktorom bola lokalita uvedená po prvýkrát.
(6)

Na druhej strane je aktualizácia zoznamu lokalít európskeho významu v atlantickom biogeografickom regióne potrebná na zohľadnenie všetkých zmien informácií o lokalitách, ktoré členské štáty predložili po prijatí pôvodného zoznamu a prvých piatich aktualizovaných zoznamov Únie. Z tohto hľadiska tento aktualizovaný zoznam lokalít európskeho významu v atlantickom biogeografickom regióne predstavuje konsolidovanú verziu zoznamu lokalít európskeho významu v kontinentálnom biogeografickom regióne. Malo by sa však zdôrazniť, že v prípade každej lokality uvedenej v tomto rozhodnutí by sa povinnosti vyplývajúce z článku 4 ods. 4 a článku 6 ods. 1 smernice 92/43/EHS mali uplatňovať čo možno najskôr, najneskôr však do šiestich rokov od prijatia zoznamu lokalít európskeho významu, do ktorého bola lokalita prvýkrát zaradená.
(6)

Na druhej strane je aktualizácia zoznamu lokalít európskeho významu v boreálnom biogeografickom regióne potrebná na zohľadnenie všetkých zmien informácií o lokalitách, ktoré členské štáty predložili po prijatí pôvodného zoznamu a prvých piatich aktualizovaných zoznamov Únie. Z tohto hľadiska tento aktualizovaný zoznam lokalít európskeho významu v boreálnom biogeografickom regióne predstavuje konsolidovanú verziu zoznamu lokalít európskeho významu v boreálnom biogeografickom regióne. Malo by sa však zdôrazniť, že v prípade každej lokality uvedenej v tomto rozhodnutí by sa povinnosti vyplývajúce z článku 4 ods. 4 a článku 6 ods. 1 smernice 92/43/EHS mali uplatňovať čo možno najskôr a najneskôr do šiestich rokov od prijatia zoznamu lokalít európskeho významu, v ktorom bola lokalita uvedená po prvýkrát.
(6)

Na druhej strane je aktualizácia zoznamu lokalít európskeho významu v alpskom biogeografickom regióne potrebná na zohľadnenie všetkých zmien informácií o lokalitách, ktoré členské štáty predložili po prijatí pôvodného zoznamu a prvých piatich aktualizovaných zoznamov Únie. Z tohto hľadiska tento aktualizovaný zoznam lokalít európskeho významu v alpskom biogeografickom regióne predstavuje konsolidovanú verziu zoznamu lokalít európskeho významu v alpskom biogeografickom regióne. Malo by sa však zdôrazniť, že v prípade každej lokality uvedenej v tomto rozhodnutí by sa povinnosti vyplývajúce z článku 4 ods. 4 a článku 6 ods. 1 smernice 92/43/EHS mali uplatňovať čo možno najskôr a najneskôr do šiestich rokov od prijatia zoznamu lokalít európskeho významu, v ktorom bola lokalita uvedená po prvýkrát.
(10)

Ak bude Portugalsko považovať za potrebné ďalšie predĺženie na obdobie po roku 2015, Komisii by sa mala do 31. marca 2015 spolu so žiadosťou o predĺženie uplatňovania odchyľujúceho sa opatrenia predložiť správa o uplatňovaní odchyľujúceho sa opatrenia, aby Komisia mala dostatok času na preskúmanie žiadosti, a v prípade, ak by Komisia predložila návrh, aby Rada mala dostatok času na prijatie rozhodnutia.
(4)

v prílohe IV: a) Záznamy 6 a 26 v časti "Osoby" sa nahrádzajú týmito záznamami: Meno Identifikačné informácie Dôvody Dátum zaradenia do zoznamu 6. AL-BAGHDADI, Dr Abdulqader Mohammed Riaditeľ styčného úradu revolučných výborov. Číslo cestovného pasu: B010574. Dátum narodenia: 1.7.1950. Predpokladaná osobná situácia/miesto pobytu: väznica v Tunisku. Revolučné výbory sa zapojili do násilností voči demonštrantom. 28.2.2011 26. AL KUNI, plukovník Amid Husain Predpokladaná osobná situácia/miesto pobytu: južná Líbya. Guvernér oblasti Ghat (južná Líbya). Priamo sa podieľa na verbovaní žoldnierov. 12.4.2011 b) v časti "Osoby" sa záznam 10 (AL-BARASSI, Safia Farkash) vypúšťa; c) v časti "Subjekty" sa záznam 50 (Organisation for Development of Administrative Centres (ODAC)) vypúšťa.
(8)

Skupina expertov bude pozostávať zo zástupcov zainteresovaných strán, a to aj z odvetvia poisťovníctva, hlavných užívateľov poistných produktov a odborníkov so skúsenosťami s prípravou návrhov poistných zmlúv. Skupina expertov môže zahŕňať aj expertov, ktorí konajú ad personam, ako sú napríklad akademickí pracovníci so špecifickou odbornosťou v oblasti zmluvného práva, najmä v oblasti poistného zmluvného práva. Zloženie skupiny expertov sa môže líšiť v závislosti od jej konkrétnych úloh.
3.

Každý členský štát zaplatí svoj podiel na navýšení kapitálu čo najskôr po dátume schválenia radou guvernérov, najneskôr však do 31. marca 2013. Avšak členské štáty, ktoré o tom informovali banku do 14. septembra 2012, budú mať možnosť zaplatiť svoj príslušný podiel na navýšení kapitálu v troch splátkach – 50 % najneskôr do 31. marca 2013 a zvyšných 50 % v dvoch rovnakých splátkach najneskôr do 31. marca 2014 a 31. marca 2015.
(7)

Začalo sa komplexné preskúmanie výdavkov s cieľom zvýšiť efektívnosť a poctivosť verejných služieb a zároveň dosiahnuť úspory výdavkov vo výške približne 4 miliardy EUR alebo 2,5 % HDP. Cieľom preskúmania je obmedziť duplicitnú zamestnanosť v službách a subjektoch verejného sektora a prerozdeliť zdroje do výdavkových oblastí, ktoré majú priaznivý vplyv na rast. Do februára 2013 by sa mali tieto opatrenia identifikovať a kvantifikovať a mal by sa stanoviť harmonogram ich vykonávania. Program stability na rok 2013 bude obsahovať podrobnejšie informácie o strednodobom pláne fiškálnej konsolidácie.
2.

Vkladajú sa tieto články: „Článok 1a Zakazuje sa priamy aj nepriamy predaj a nákup zlata, vzácnych kovov a diamantov, ich preprava či sprostredkovanie vo vzťahu k vláde KĽDR, jej verejným orgánom, podnikom a agentúram, centrálnej banke KĽDR, ako aj vo vzťahu k osobám a subjektom, ktoré konajú v ich mene alebo pod ich vedením, či subjektom, ktoré vlastnia alebo ovládajú. Únia prijme potrebné opatrenia na určenie príslušných položiek, na ktoré sa tento článok vzťahuje. Článok 1b Zakazuje sa dodávka novo vytlačených, vyrazených alebo do obehu nevydaných bankoviek a mincí KĽDR do centrálnej banky KĽDR alebo v jej prospech. Článok 2a Zakazuje sa priamy alebo nepriamy predaj štátnych alebo štátom garantovaných dlhopisov KĽDR, ktoré sa vydali po nadobudnutí účinnosti tohto rozhodnutia, vláde KĽDR, jej verejným orgánom, podnikom a agentúram, centrálnej banke KĽDR alebo bankám so sídlom v KĽDR alebo pobočkám a dcérskym spoločnostiam bánk so sídlom v KĽDR, ktoré patria alebo nepatria do jurisdikcie členských štátov, alebo finančným subjektom, ktoré nemajú sídlo v KĽDR ani nepatria do jurisdikcie členských štátov, ale ktoré sú kontrolované osobami a subjektami so sídlom v KĽDR, ako aj akýmkoľvek osobám a subjektom, ktoré konajú v ich mene alebo pod ich vedením, alebo subjektom, ktoré vlastnia alebo kontrolujú, pričom sa rovnako zakazuje nákup takýchto dlhopisov od všetkých uvedených osôb a subjektov, ich sprostredkovanie týmto osobám a subjektom a poskytovanie pomoci pri ich vydávaní.".